Poitiers

Poitiers je mesto na rieke Clain na západe centrálneho Francúzska, hlavné mesto prefektúry, ktorá je súčasťou departementu Vienne v regióne Nové Akvitánsko. Je známe svojimi malebnými uličkami plnými stredovekých domov postavených v románskom slohu a veľkými historickými udalosťami, ktoré sa tu odohrali. Za starostlivosť o 78 pamiatok patriacich do historického dedičstva Francúzska dostalo mesto ocenenie "Mesto umenia a dejín" udeľované od roku 1985 francúzskym ministerstvom kultúry. 

Obyvatelia Poitiers si hovoria Pictaviens (muži) a Pictaviennes (ženy). Každý štvrtý obyvateľ je študent. Celkový počet obyvateľov je mesta je asi 85 000 na celkovej rozlohe  v priemernej nadmorskej výške 

 Dejiny 
Mesto Poitiers bolo založené keltským kmeňom Piktonov. Po obsadení územia Rimanmi získalo názov Limonum. Kresťanstvo sa do mesta dostalo v 3. storočí, prvým biskupom bol svätý Hilarius medzi rokmi 350 až 367. Dnes je sídlom diecézy Poitiers.

O päťdesiat rokov neskôr bolo dobyté ariánskymi Vizigótmi a stalo sa jedným z hlavných sídiel ich kráľov. V roku 507 v bitke pri Vouillé blízko Poitiers porazil franský kráľ Chlodovik I. vizigótskeho kráľa Alaricha II. a územie sa dostalo pod vládu Franskej ríše. 10. októbra 732 franský majordómus Karol Martel víťaznou bitkou zastavil expanziu Maurov zo Španielska na sever.

Poitiers bolo hlavným mestom Poitou, historického regiónu patriaceho grófom z Poitiers a rodu akvitánskych vojvodov. Eleonóra Akvitánska, ktorá sa v meste často zdržiavala, ho nechala opevniť a v roku 1199 mu udelila mestské práva. V bitke 19. septembra 1356, v rámci storočnej vojny medzi Anglickom a Francúzskom, bol zajatý francúzsky kráľ Ján II. Dobrý. V roku 1432 sa tu Karol VII. dal vyhlásiť za kráľa, pretože Paríž bol obsadený Angličanmi, a založil miestnu univerzitu.

 Pozoruhodnosti 
 Baptistérium svätého Jána zo 4. storočia – najstaršia kresťanská stavba vo Francúzsku
 Palác Poitiers – sídlo akvitánskych vojvodov
 radnica
 Katedrála svätého Petra (12. storočie)
 Katedrála Notre-Dame la Grande (12. storočie)
 Múzeum svätého Kríža
 Kostol St-Hilaire-le-Grand (11. storočie)
 Hypogeum des Dunes (podzemná kaplnka)
 kópia Sochy slobody
 Parc de Futuroscope (zábavný park a vzdelávacie centrum)

 Doprava 
Poitiers leží na železničnej trati vlakov TGV z Paríža do Bordeaux. Hlavné nádražie sa nachádza na západe starého centra mesta. Okrem TGV odtiaľto vychádzajú aj vlakové linky do Angoulême, Limoges a La Rochelle.

 Osobnosti mesta 
 Hilarius Pictaviensis (* cca 315 –  † 367), cirkevný otec, spisovateľ a biskup
 Emmerám (* ? –  † 652), biskup a svätec
 Petronila Akvitánska (* 1125 –  † 1151), grófka z Vermandois, mladšia sestra Eleonóry Akvitánskej
 Louis Vierne (* 1870 –  † 1937), organista a hudobný skladateľ
 Michel Paul Foucault (* 1926 –  † 1984), filozof
 Jean-Pierre Raffarin (* 1948), politik (UMP)
 Jean-Pierre Thiollet (* 1956), spisovateľ
 Brian Joubert (* 1984), krasokorčuliar

 Partnerské mestá 
  Coimbra, Portugalsko
  Jasy, Rumunsko
  Jaroslavľ, Rusko
  Lafayette, Louisiana, USA
  Marburg, Nemecko
  Moundou, Čad
  Northampton, Spojené kráľovstvo

 Galéria 

 Iné projekty 

 Externé odkazy 
Oficiálna stránka

 Zdroj 

Kategória:Mestá v regióne Nové Akvitánsko
Kategória:Obce v departemente Vienne